**ПОВИК ЗА ДОДЕЛУВАЊЕ ГРАНТОВИ ЗА ФИНАНСИРАЊЕ АКТИВНОСТИ ОД РАЗВОЈНИТЕ ПРОГРАМИ НА ЈАВНИТЕ ОСНОВНИ УЧИЛИШТА ВО РЕПУБЛИКА СЕВЕРНА МАКЕДОНИЈА**

**Министерство за образование и наука**

**Проект за унапредување на основното образование**

**Заем бр. 9182-МК**

Република Северна Македонија обезбеди финансиски средства преку Заем од Светска банка за реализација на Проектот за унапредување на основното образование, којшто се имплементира преку Министерството за образование и наука. Дел од овие средства е предвидено да се искористат за спроведување на грант-програма, чија цел е подобрување на квалитетот на наставата и учењето, како и на целокупното работење на училиштето, што ќе придонесе за зголемување на постигањата на учениците а со тоа и подобрување на нивните резултати на меѓународните мерења. Како дополнителна цел, со оваа грант-програма се очекува да се поттикне градењето на капацитетите на кадарот на училиштата, во насока на успешно реализирање на процесите поврзани со следењето на квалитетот на работа на училиштето.

Министерството за образование и наука ги поканува сите јавни основни училишта да го изразат својот интерес за добивање финансиски средства преку доставување апликации за грант, коишто се изработени согласно Оперативниот прирачник за имплементација на грант-програмата за унапредување на квалитетот на работа на основните училишта во Северна Македонија, достапен на веб-страната на Министерството за образование и наука.

Услови за учество на јавно основно училиште во Република Северна Македонија во грант-програмата се:

* Училиштето да е јавно основно училиште на територија на Република Северна Македонија;
* Училишниот тим да ја има завршено обуката за новата рамка на индикатори за квалитет на работа на училиштата, ревидираниот процес на изготвување училишна развојна програма и процесот на аплицирање за грант;
* Училиштето да ја има завршено училишната самоевалуација во согласност со новата рамка на индикатори;
* Училиштето да има подготвена и усвоена развојна програма согласно новите упатства и Правилникот за формата и содржината на развојната и годишната програма за работа на основното училиште (бр. 08-3714/3 од 29.05.2024 година).

Вредноста на грантовите коишто се доделуваат е до 600.000 денари. Изборот на апликациите за кои ќе бидат доделени грантови го врши комисија формирана од министерката за образование и наука, врз основа на комплетноста, квалитетот и издржаноста за пристигнатите апликации. Министерството со избраните основни училишта ќе склучи договор за грант.

**Апликациите за грант се доставуваат во писмена форма до Министерство за образование и наука – Проект за унапредување на основното образование, ул. „Св. Кирил и Методиј“ бр. 54, 1000 Скопје, Република Северна Македонија, со назнака „АПЛИКАЦИЈА ЗА ГРАНТ“ како и во електронска форма на следната адреса: milica.mojsoska@mon.gov.mk најдоцна до 01 ноември 2024 година. Образецот за апликација и сите дополнителни информации може да се најдат во Оперативниот прирачник на програмата за доделување грантови.**

Подетални информации може да се обезбедат во Министерството за образование и наука - Проект за унапредување на основното образование, лице за контакт Милица Мојсоска - координатор на програмата за доделување грантови, телефонски број 02/3 112 705, електронска адреса: milica.mojsoska@mon.gov.mk